**Scrisoare**

*Otilia Cazimir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moş-Crăciun, toţi îmi spun

Că eşti darnic şi eşti bun.

Eu îţi scriu de mai-nainte

Că-s un bieţel cuminte,

Şi-ţi mai scriu, aşa, să ştii,

Că eu nu-ţi cer jucării,

Cum ţi-ar cere alţi copii –

Însă nu m-aş supăra

Dacă tot mi-ai da ceva!

Dacă vrei, dă-mi o plăcuţă,

Că mi-am spart-o pe cea veche,

Adă pentru pisicuţă,

Motocel roş la ureche.

Lui bunicu – o lulea –

C-a pierdut-o, sărăcuţu’…

Poate-aduci vreun os lui Cuţu?

Poate ai vreo acadea?

Lui Dănuţ cel mititel,

Care plânge-n copăiţă,

Să-i aduci un covrigel…

Noapte bună!

Niculiţă